ตลาดหุ้นเอเชียส่วนใหญ่เพิ่มขึ้นเช้านี้ ขณะหุ้นญี่ปุ่นอ่อนตัวลง
ตลาดหุ้นเอเชียส่วนใหญ่ปรับตัวเพิ่มขึ้นเช้านี้ ซึ่งเป็นการปรับตัวในทิศทางเดียวกันตลาดหุ้นนิวยอร์กเมื่อคืนนี้ อย่างไรก็ตาม ตลาดหุ้นญี่ปุ่นอ่อนตัวลงเพราะได้รับปัจจัยถ่วงจากเงินเยนที่แข็งค่าและแรงขายทำกำไร
24 เม.ย. 2558

ผู้สื่อข่าวรายงานว่า ตลาดหุ้นเอเชียส่วนใหญ่ปรับตัวเพิ่มขึ้นเช้านี้ ซึ่งเป็นการปรับตัวในทิศทางเดียวกันตลาดหุ้นนิวยอร์กเมื่อคืนนี้ อย่างไรก็ตาม ตลาดหุ้นญี่ปุ่นอ่อนตัวลงเพราะได้รับปัจจัยถ่วงจากเงินเยนที่แข็งค่าและแรงขายทำกำไร
โดยดัชนี MSCI Asia Pacific เพิ่มขึ้น 0.3% สู่ระดับ 155.65 จุด เมื่อเวลาประมาณ 9.30 น.ตามเวลาโตเกียว
ส่วนดัชนี NIKKEI 225 ตลาดหุ้นญี่ปุ่นเปิดวันนี้ที่ 20,142.47 จุด ลดลง 45.18 จุด, ดัชนี HSI ตลาดหุ้นฮ่องกงเปิดวันนี้ที่ 27,978.39 จุด เพิ่มขึ้น 150.69 จุด, ดัชนี TAIEX ตลาดหุ้นไต้หวันเปิดวันนี้ที่ 9,839.71 จุด เพิ่มขึ้น 42.22 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,181.24 จุด เพิ่มขึ้น 7.83 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,507.88 จุด เพิ่มขึ้น 5.13 จุด และดัชนี FBMKLCI ตลาดหุ้นมาเลเซียเปิดวันนี้ที่ 1,852.99 จุด เพิ่มขึ้น 6.91 จุด